1975-ж. союздук деңгээлде уюштурулган. Кийин 1992-жылдан эл аралык мааниде өткөрүлүп келе жатат. Эркин күрөш техникасы жагынан кыргыздын улуттук оюну күрөшкө жакын. Элибиз илгертеден балбандарды жогору баалап, сыйлап келген. Ошол балбандарыбыздын бири Кожомкул Каба уулу. Алгач аны эскерип 1962-ж. Фрунзе (Бишкек) шаарында эркин күрөш боюнча биринчи турнир өткөрүлүп, ага Орто Азия республикаларынан, Казакстандан жана Россия Федерациясынан күрөш чеберлери катышкан. Бул турнирдин өткөрүлүп турушу Республикадагы эркин күрөш боюнча спортчулар үчүн чоң мектеп болуп калды.